DIVINA-COMEDIA-TA-WEB	En aguesta part, qu’en era era flor ei aprovedida de totes es sues huelhes, se sèn es que crederen ena venguda de Jesucrist; e ena auta, qu’en era es semicercles se ven interrompudi per quauqui uets, se sèn es que crederen en Eth dempús d’auer vengut; e atau coma en aguesta part eth gloriós tron dera Senhora deth cèu e es auti gradons inferiors formen tan grana separacion, atau ena opausada se trape eth tron deth gran Joan que, tostemp sant, patic era solitud e eth martiri, e eth Lunfèrn dempús pendent dus ans;211 e atau tanben dejós d’eth, formant a prepaus madeisha separacion, ei eth de Francesc; dejós d’aguest eth de Benet, dejós de Benet, Agustin e d’auti, baishant dera madeisha manèra enquia aciu de cercle en cercle.